Димчо Дебелянов
Песен

chitanka.info

Над мойте копнежи умората ранна

крила безотрадни простря.

Скърбя за зората, тъй дълго желанна,

която тъй скоро умря.

Скърбя за росата, която изсъхна

над болни и бледи листа,

за първата песен, която издъхна

на глухо мъртвило в пастта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.